ועדת הכלכלה, כנסת 25, פרוטוקול מספר 221, 2023-10-31 00:00

דוד ביטן: אני פותח את ישיבת ועדת הכלכלה

דוד ביטן:  על סדר היום מדיניות ייבוא החלב בתקופת המלחמה

דוד ביטן:  הדיון מתקיים בעקבות סיור שערכתי גם בתנובה וגם בטרה

דוד ביטן:  היום אין מחסור בחלב

דוד ביטן:  הסיבה לכך שבזמנו ניתן הצו הייתה כי בזמנו לא היה חלב בסופרמרקטים

דוד ביטן:  המחויבות שלנו היא קודם כל לציבור הרחב

דוד ביטן:  ברגע שאין, היה הגיון בצו וראיתם שלמרות שפנו אלי לא דיברתי איתכם ולא קיימתי ישיבה בנושא אלא נתתי לזה לזרום

דוד ביטן:  לפונים אמרתי שזו המחויבות של המדינה, לספק מוצרים

דוד ביטן:  אם אין בגלל כל מיני סיבות, ולא משנה מה, אתם צריכים לטפל בזה

דוד ביטן:      עכשיו יש טענה שאין מחסור ובכל זאת הארכתם את תוקף הצו, גם משרד האוצר וגם משרד החקלאות

דוד ביטן:  האמת היא שלא מייבאים הרבה ואני לא יודע אם בכלל יש ייבוא

דוד ביטן:       נציגת תנובה, את רוצה לומר משהו?     

ענת גרוס שון: אני מנכ"לית חטיבת חלב של תנובה

ענת גרוס שון:  נפגשנו אצלנו במחלבה בשבוע שעבר וראית את המחויבות של עובדי המחלבה

ענת גרוס שון:  זו המחלבה שמספקת היום כמעט 80 אחוזים מהחלב המפוקח בישראל

ענת גרוס שון:  ראית את המחויבות של העובדים במחלבת רחובות להגיע למרות שחלקם מגיעים מאזורי העימות כי הם מבינים את החשיבות ואת המשמעות לספק חלב בכלל וחלב מפוקח בפרט

ענת גרוס שון:  העובדים שלנו מצטרפים גם לעובדים שנמצאים באזורי העימות, המרכזים הלוגיסטיים שלנו בנתיבות, בקריית מלאכי, שתחת המחויבות הזאת מגיעים לעבודה מדי יום כי הם מבינים שצריך לספק חלב בישראל

ענת גרוס שון:       אין היום מחסור בחלב

ענת גרוס שון:  כבר מספר שבועות אין מחסור בחלב

ענת גרוס שון:  כל מי שמגיע למדפים רואה את זה

ענת גרוס שון:  אין מחסור בחלב מפוקח וכולם יכולים לקנות ולקנות בשפע

ענת גרוס שון:  המשמעות היא שגם התעשייה וגם הרפתנים, בוודאי אחרי האסון הנורא והאובדן שקרה לכולנו, מגויסים ומחויבים לייצר כאן תוצרת חקלאות ישראלית, חלב ישראל

ענת גרוס שון:  המשמעות של פתיחת ייבוא בזמן כזה היא משמעות קשה

איציק שניידר: מנכ"ל מועצת החלב

איציק שניידר:  אדוני היושב ראש, הדבר הראשון שחזר לפעילות, אם כי חלקית אבל עכשיו כמעט מלאה, בעוטף עזה אלה הן הרפתות

איציק שניידר:  24 שעות אחרי המתקפה הנוראה והטבח שעברנו, כולל ברפתות, כולל רפתנים שנהרגו או נחטפו, כולל צוותים שנחטפו לעזה, כולל רפתנים שבאו להאכיל את הפרות וחיכו להם המחבלים במארבים והם נהרגו כשהם באים להאכיל את הפרות

איציק שניידר:  בתוך המלחמה, הדבר הראשון שהשתקם היו הרפתות

איציק שניידר:  יומיים אחר כך קיבלנו את הצו הארור הזה של פתיחת הייבוא וזה כשאנחנו מתריעים שלא חסר חלב ואין שום סיבה לצו הזה

איציק שניידר:  זאת הייתה האמירה של המדינה כלפי אותם רפתנים שמתעקשים לחזור לרפת, להאכיל את הפרות ולחזור לייצר ממש תחת אש כולל בימים הראשונים ללחימה

דוד ביטן: אתה חלק ממשרד החקלאות, נכון?     

איציק שניידר: לא

איציק שניידר:  אני מועצת החלב

דוד ביטן: לא משנה

דוד ביטן:  מועצת החלב אבל משרד החקלאות חתם על הצו הזה

איציק שניידר: אני לא חייב להסכים עם כל מה שעושה משרד החקלאות

דוד ביטן: אני רק אומר לך, שתדע

אסף לוי: משרד החקלאות לא חתם

דוד ביטן: אתם לא חתמתם על הצו?     

אסף לוי: לא

איציק שניידר: להבנתי משרד החקלאות חתם על הצו לאחר דין ודברים עם שר האוצר מכיוון ששר האוצר רצה להאריך בחצי שנה והיה שם סיפור שלם

איציק שניידר:  אלה היו משחקי כוחות שלא קשורים אלינו     

דוד ביטן: הצו הזה שנחתם עכשיו, לכמה זמן הוא?         

איציק שניידר: שלושה חודשים

אסף לוי: אדוני, רק לחדד, מי שחותם על הצו זה רק שר האוצר

דוד ביטן: לא משנה

דוד ביטן:  אבל זה בהתייעצות איתכם, לא?     

אסף לוי: הלוואי והיו מתייעצים איתנו

דוד ביטן: גל, אתם לא מקבלים הסכמה של משרד החקלאות?         

גל ברנס: אלה צווים שהם בסמכות בלעדית של שר האוצר

דוד ביטן: ברור, אבל אתם לא מתייעצים?         

גל ברנס: ההחלטה להאריך לשלושה חודשים נעשתה בתיאום עם שר החקלאות

איציק שניידר: בוא נדבר על אחרי השלושה חודשים

דוד ביטן: לא

דוד ביטן:      גל, יש אפשרות לצמצם את הצו אחרי שהוא יצא

גל ברנס: אפשר לעשות הכול

גל ברנס:  ברור

דוד ביטן: יש גם נזקים שנגרמים לאנשים

גל ברנס:  טכנית - אפשר, מהותית – אני בספק

גל ברנס:  באופן כללי אנחנו כרגע עוקבים אחרי הנתונים ברמה שבועית

גל ברנס:  סדר הגודל של הייבוא כיום, בכל השבועות האחרונים, הוא בערך 100,000 ליטר בשבוע

דוד ביטן: זה לא משמעותי

גל ברנס: אלה לא היקפים דרמטיים

דוד ביטן: לכן אין לזה כל השפעה על הציבור

קריאה: אדוני, זאת אמירה לאומית

קריאה:  זו אמירה עקרונית

איציק שניידר: זה משמעותי באמירה לתעשייה ולרפתנים שנלחמים על כל ליטר

מטי צרפתי הרכבי: באירופה יש מדינות שמייבאות חלב?     

גל ברנס: כן, בטח

אלון שוסטר: אני אשאל אחרת

אלון שוסטר:  הרי 100,000 ליטר, זו בדיחה

אלון שוסטר:  אם זה כל כך מעט, בשביל מה עושים את זה?     

דוד ביטן: כשהם הוציאו את הצו, זה היה במקום כיוון שלא היה חלב על המדפים

איציק שניידר: לא נכון

דוד ביטן: עזוב, לא היה חלב

איציק שניידר: לא נכון

קריאה: היה חלב אבל לא על המדפים

קריאה: אדוני, בכל שלב לא היה חסר חלב גולמי במדינת ישראל

דוד ביטן: לא ניכנס לוויכוח הזה

דוד ביטן:  בתקופה שהצו יצא, לא היה חלב וזה מכל מיני סיבות שאני לא רוצה להיכנס אליהן

דוד ביטן:  עכשיו לא חסר

גל ברנס: עכשיו אנחנו לא יודעים מה קורה במדינה

גל ברנס:  אנחנו צריכים להבטיח שיהיה מזון

איציק שניידר: תחזק את התעשייה המקומית וגם תבטיח את זה

איציק שניידר:  לא בהיתרים של ייבוא

דוד ביטן: גל, תמיד אתה יכול לחתום על צו

דוד ביטן:  בוא נסכם שאם אין מחסור, אתם לא צריכים להאריך את הצו הזה

דוד ביטן:  נתחיל מזה קודם כל

דוד ביטן:  אם יהיה מחסור, תעשו את זה

דוד ביטן:  אין בעיה

אסף לוי: אדוני, זה המנגנון שהציע משרד החקלאות ולא התקבל על ידי האוצר

דוד ביטן: מה שהיה, מת

אסף לוי: אנחנו רוצים מכסות

אסף לוי:  אנחנו הצענו מכסות בהתאם לתנאי השוק המקומי וברגע שיש מחסור, אנחנו נפעל

דוד ביטן: אני איתכם בעניין הזה

דוד ביטן:  גל, תקשיב, דברו עם שר האוצר

דוד ביטן:  אני אומר שאם אין מחסור, אין מה להאריך את תוקף הצו

דוד ביטן:  קודם כל נתחיל זה

דוד ביטן:  אני חושב שגם אפשר לצמצם אותו

גל ברנס: כמו שהסבירו, אין מחסור כי - - -     

איציק שניידר: לא

איציק שניידר:  זה לא נכון

איציק שניידר:  אין מחסור כי אנשים בענף הזה מתאמצים ועובדים גם כשיש גיוסים למילואים וגם ברפתות

איציק שניידר:  עובדים כדי לייצר חלב כי הם מבינים את המשימה שלהם ואתם יורים להם בגלגלים

דוד ביטן: רגע

דוד ביטן:  אני חושב שאנחנו באותה עמדה

דוד ביטן:  בגדול כולם רוצים שיהיה חלב על המדפים

דוד ביטן:  אני אומר שאם אין בעיה של חלב על המדפים – כל המדפים, לא שיש חלב ולא שיש חלב ניגר וכל הדברים האלה – אין סיבה להאריך את הצו

דוד ביטן:  נתחיל מזה

דוד ביטן:  אם היום אין מחסור - אני רואה שכמעט ואין יבוא, 100,000 ליטר זה לא משפיע - אפשר לצמצם גם את זה

דוד ביטן:  לתת הודעה שבמצב הזה אנחנו מצמצים, לתת זמן, לעשות מעין שימוע ולסיים את העניין הזה

דוד ביטן:  יכול להיות שאנשים התחייבו בגלל הצו הזה ואני לא רוצה שייגרם נזק לאנשים

דוד ביטן:  עשית פעולה נכונה אבל עכשיו אין לה מקום

גל ברנס: אני אומר שכל עוד אנחנו במלחמה, אנחנו חייבים לנהל סיכונים בצורה טובה

דוד ביטן: בסדר גמור, תנהל אותם

גל ברנס: אם מחר תהיה לנו חלילה חזית צפונית או תהיה כאן איזושהי התרחבות או יהיה מקרה לא צפוי, אנחנו מעדיפים שתהיה את האפשרות

אסף לוי: אם כן, תן לנו את האפשרות במנגנון שאנחנו הצענו

אסף לוי:  אם אתה רוצה שליטה, זה המנגנון שלנו באמצעות מכסות

מטי צרפתי הרכבי: החוסן הלאומי

מטי צרפתי הרכבי:  האיחוד של הציבור

דוד ביטן: למה אתם נגד מכסות?     

אסף לוי: אדוני, זה קיים בביצים ואנחנו מנהלים את זה יפה מאוד

קריאה: הם נגד ייצור מקומי

מטי צרפתי הרכבי: יש כאן אמירה לאומית

דוד ביטן: לא תמיד המילה אמירה לאומית היא במקום

דוד ביטן:  אנחנו רוצים חלב על המדף

מטי צרפתי הרכבי: יש חלב על המדף

מטי צרפתי הרכבי:  לא חסר

דוד ביטן: זה מה שאני מנסה להסביר

מטי צרפתי הרכבי: הוא אומר לא

דוד ביטן: לא, הוא לא אומר לא

דוד ביטן:  הוא אומר שהם רוצים שתהיה אופציה

מטי צרפתי הרכבי: לא

מטי צרפתי הרכבי:  הוא אומר שלא שכנענו אותו

אליהו ברוכי: בכמה מוערך אצלכם השוק המוסדי?      

גל ברנס: כל המסעדות בישראל

גל ברנס:  זה גדול

גל ברנס:  כל בתי המלון

אליהו ברוכי: בכמה הוא מוערך?     

גל ברנס: אני לא יודע להגיד

אלון שוסטר: חברים, תנו לי שנייה

אלון שוסטר:  גל, לא הגיוני לטפל בעניין ארוך טווח בכלים קצרי טווח אבל זה מה שקורה כאן

אלון שוסטר:  אף אחד לא רוצה שיהיה מחסור

אלון שוסטר:  יהיה מחסור, תביא

אלון שוסטר:  אתה מביא 100,000 ליטר, זאת אומרת שאין מחסור

אלון שוסטר:       אני ספרתי לפני שלושה-ארבעה חודשים, עשיתי רשימה של כחמש דרכים אפשריות כאשר אחת מהן, שמענו כאן כרגע

אלון שוסטר:  תגדיל את כושר הייצור ויש כאן אפשרות מסוימת

אלון שוסטר:  אי אפשר להכפיל ביום אחד אבל אפשר לשנות

אלון שוסטר:  אפשר סתם לעמוד בטייס האוטומטי ולשלם מה שצריך לשלם ולא לשחק משחקים

אלון שוסטר:  גם זאת אופציה

אלון שוסטר:  אני שמח שקיבלנו מה שקיבלנו לאחרונה בלי פוליטיקה

אלון שוסטר:  להעלות מתי שצריך להעלות את המחיר של המפוקח

אלון שוסטר:  ברור שהבעיה היא המחיר של המפוקח

אלון שוסטר:  יש עוד כל מיני דרכים שאני לא רוצה להיכנס אליהן כרגע

אלון שוסטר:      אנחנו במשק מתוכנן

אלון שוסטר:  רוצים לשנות? נא לשנות אחרי המלחמה

אלון שוסטר:  עכשיו, באמצע המלחמה, צריך לתכנן נכון

אלון שוסטר:  כמו שמתכננים נכון את המלחמה, מתכננים נכון את ענף החלב

אלון שוסטר:  לתת ביטחון

אלון שוסטר:  אני לא כל כך מבין למה אנחנו נכנסים לפינות בגלל שיש איזו מחלבה אחת שלא הצליחה לייצר

אלון שוסטר:  הם יודעי לייצר את כמות החלב

מטי צרפתי הרכבי: הם מסיטים חלב ניגר לאבקה כי יש עודף

מטי צרפתי הרכבי:  זה נכון?     

איציק שניידר: נכון מאוד

מטי צרפתי הרכבי: תמיד אפשר לווסת את זה

מטי צרפתי הרכבי:  לא חייבים להעביר לאבקה

אלון שוסטר: התחושה שלי היא – אני הרבה פעמים קונספירטיבי ומכרסמת בי תולעת הקונספירציה – שרוצים לחרב את התכנון בענף וזאת דרך מצוינת

אלון שוסטר:  הרי זה דבר מוביל לדבר

אלון שוסטר:  גם בענפים אחרים, אבל החלב, פאר היצירה של התכנון שלנו

אלון שוסטר:  לפחות עכשיו בואו ניתן צ'אנס

אלון שוסטר:  אני יכול לספר לכם סיפורים מכמירי לב איך גמרתי להציל את עצמי ואת הקיבוץ עם החברים

אלון שוסטר:  הלכנו להתעסק עם הרפת

אלון שוסטר:  ביום-יומיים הראשונים לא יצאתי מהקיבוץ עד שלא הבנתי שיש מי שחולב, בדואים, ערבים, מתנדבים ומקומיים

דוד ביטן: מאיזה קיבוץ אתה?     

אלון שוסטר: מפלסים

דוד ביטן: היית שם באותו יום?     

אלון שוסטר: ברור

מטי צרפתי הרכבי: הוא נלחם

אלון שוסטר: חבר'ה, זה רק מסביב

אלון שוסטר:  הצד המקצועי הוא המהות

אלון שוסטר:  יש אפשרות לתכנן בצורה טובה

דוד ביטן: הבנו

דוד ביטן:  יש עוד מישהו שרוצה לומר משהו?     גל, לא נחזור על עצמנו

דוד ביטן:  לדעתנו – ואני מבקש שתשקלו את זה – אפשר להחליט שלא לחדש את הצווים האלה אלא אם כן באמת יהיה מחסור

דוד ביטן:  אני מסכים שאם יהיה מחסור, אין בעיה

דוד ביטן:  אפשר גם לצמצם את הייבוא בכפוף לבדיקה משפטית

דוד ביטן:       אני מציע שתדברו על זה באגף, דברו על זה גם עם שר האוצר

דוד ביטן:  אנחנו מתכוונים לעשות בשבוע הבא ישיבת המשך לישיבה הקודמת ונקיים ישיבת המשך גם בעניין הזה, אחרי שתבדקו את זה

דוד ביטן:      אני מציע שתנובה, על מנת שלאגף התקציבים יהיה קל, תיתן איזושהי הסכמה שאתם תכסו בייצור כל מחסור שלא יהיה בתקופת המלחמה

דוד ביטן:  אתם מסוגלים לייצר כמה שאתם רוצים

דוד ביטן:  נכון?     

ענת גרוס שון: לא

ענת גרוס שון:  גם לנו יש מגבלה

ענת גרוס שון:  אנחנו היום מייצרים את כל החלב שאנחנו יכולים לייצר

ענת גרוס שון:  ראית את זה

ענת גרוס שון:  היית במחלבה וראית

דוד ביטן: עכשיו יפתחו את המסעדות, שלא יהיה מחסור

ענת גרוס שון: איציק צריך לענות על התחייבות של הענף ברמת הייצור

דוד ביטן: הוא מספק את החלב

דוד ביטן:  אתם את הייצור

דוד ביטן:  יש הבדל

ענת גרוס שון: תנובה מייצרת בכל קווי הייצור שלה חלב וחלב מפוקח

ענת גרוס שון:  עצרנו כל מוצר אחר

ענת גרוס שון:  אין יותר שוקו בתנובה, אין חלבים מיוחדים מועשרים

ענת גרוס שון:  אין כלום

ענת גרוס שון:  יש רק חלב מפוקח בכל קווי הייצור והם עובדים 24/6 למעט שבת

ענת גרוס שון:  אנחנו עובדים סביב השעון ומספקים חלב

דוד ביטן: את ה-100,000 ליטר שמייבאים היום אתם יכולים לייצר, נכון?     

ענת גרוס שון: ברור

ענת גרוס שון:  לכן אני אומרת שאין מחסור

איציק שניידר: אדוני היושב ראש, נחזור למשהו שדיברנו עליו בתחילת הישיבה

איציק שניידר:  אנחנו ביקשנו, בין היתר, להתקין את התקנות שאנחנו קוראים להן תקנות הוויסות - הנושא עליו דיברת קודם עם גל – על מנת שתהיה למועצת החלב את היכולת להורות למחלבה להפסיק לייצר מוצר מסוים ולייצר מוצרים שהם בפיקוח ולהעביר חלב ממקום למקום

איציק שניידר:  אלה דברים שנדרשים לנו

אלון שוסטר: זה חלק מהתכנון

איציק שניידר: זה פותר לנו את הבעיה

איציק שניידר:  לצערנו גם בזה משרד האוצר - - -     

דוד ביטן: הוא לא נגד

איציק שניידר: הוא לא נגד אבל התקנות האלה נמצאות במשרד האוצר כבר עשר שנים

אלון שוסטר: ברור שהוא נגד

אלון שוסטר:  הוא נגד עקרונית

אלון שוסטר:  אידיאולוגית הוא נגד והוא לא מקיים את זה

דוד ביטן: התקנות האלה שאתה מדבר עליהן, הן יהיו מוגבלות לתקופת המלחמה?     

איציק שניידר: כן

דוד ביטן: רק לתקופת המלחמה

דוד ביטן:  אז אין כאן בעיה אידיאולוגית

אוהד טל: רק כדי שלא יישמע כאילו כולנו בוועדה מדברים בקול אחד, אני כמובן לא מסכים בכלל עם ידידי אלון שוסטר

אוהד טל:  המשק המתוכנן במשק החלב הוא לחלוטין לא פאר היצירה והוא בעיה קשה

אוהד טל:  מי שרוצה לתמוך ברפתנים - - -     

איציק שניידר: חשבנו שקרה משהו לפני שלושה שבועות

איציק שניידר:  חשבנו שמישהו התעורר

אוהד טל: אתה רוצה להיות פופוליסט, זאת זכותך

אוהד טל:  אתה מגן על הקרטל שלך

אוהד טל:  זה בסדר

אוהד טל:  אנחנו לא כולנו בדעה אחת

אוהד טל:  מה לעשות?     

אלון שוסטר: הנה הוכחה שאנחנו נלחמים ביחד תוך אחיזה בדעות שונות לחלוטין

דוד ביטן: כשיצא הצו, שר האוצר חתם עליו, זה היה בגלל שלא היה חלב על המדפים

דוד ביטן:  עזוב עכשיו את הפיקוח או לא פיקוח

דוד ביטן:  עכשיו אומרים לך שאין בעיה, גם תנובה וגם כולם נכנסו תחת האלונקה והם מייצרים מה שצריך למרות המחיר, למרות שהם מפסידים כסף

איציק שניידר: הבעיה שלנו היא לא תנובה

דוד ביטן: מי מייצר היום? בעיקר תנובה וטרה בעיקר

איציק שניידר: לא התעוררתם

איציק שניידר:  לא הבנתם מה קורה, כמה חשובה החקלאות

אוהד טל: החקלאות חשובה

אוהד טל:  הקרטל שאתם מנהלים, הוא לא החקלאות

קריאה: זה לא קרטל

קריאה:  למה קרטל?     

איציק שניידר: תמשיך להביא מתורכיה

איציק שניידר:  תסמוך עליהם

איציק שניידר: אתה לא חייב לשמוח על מה שאני אומר

איציק שניידר:  זה בסדר

איציק שניידר:  תתאפק

איציק שניידר:  מה לעשות? תתאפק

ענת גרוס שון:  למה מדינת ישראל צריכה לממן את החקלאים בפולין? היא צריכה לממן את החקלאים כאן בארץ

אוהד טל: אנחנו צריכים לדאוג גם לחקלאים וגם לאזרחים

ענת גרוס שון: אבל אתם לא עושים את זה

דוד ביטן: לאזרחים אנחנו דואגים

דוד ביטן:  לא חסר חלב על המדפים

מטי צרפתי הרכבי: אי אפשר לבקש מהמחלבות להפסיד בגלל חלב מפוקח ובגלל מוצרים מפוקחים

מטי צרפתי הרכבי:  הם מפסידים

מטי צרפתי הרכבי:  אנחנו ראינו את זה במו עינינו

מטי צרפתי הרכבי:  אי אפשר להגיד מצד אחד קרטל ומצד שני שהם יפסידו על חלב מפוקח

אוהד טל: אני מסכים איתך

אוהד טל:  כרגע אנחנו מנסים ללכת עם ולהרגיש בלי

דוד ביטן: זה לא הוויכוח

דוד ביטן:  אתם עושים כאן ויכוח אידיאולוגי

דוד ביטן:  אני רוצה להגיד לך שצריכים לשלוח מכתב תודה לתנובה מכיוון שתנובה מייצרת את רוב החלב המפוקח

דוד ביטן:  שטראוס לא רוצה לייצר חלב מפוקח

ענת גרוס שון: אנחנו המחלבה הגדולה ביותר

דוד ביטן: אם הם מייצרים ומפסידים, נכון שבמכלול הם לא מפסידים אבל בתחום הזה הם מפסידים הרבה כסף

דוד ביטן:      אחרי שתבדקו את העניין, נשמע בשבוע הבא

דוד ביטן:  תנו קדימות לנושא של הוויסות רק לתקופת המלחמה

גל ברנס: אדוני, תקנות הוויסות מוכנות לוועדה

דוד ביטן: לתקופת המלחמה זה יהיה זמני ואם זה זמני, אין עם זה שום בעיה

מטי צרפתי הרכבי: שתי שאלות בעניין של המלחמה

מטי צרפתי הרכבי:  לגבי מיגון ברפתות

מטי צרפתי הרכבי:  האם מופו הפערים והאם יש טיפול נקודתי?     

דוד ביטן: לא הבנתי

מטי צרפתי הרכבי: אני שואלת האם יש מיגון ברפתות היצרניות

אסף לוי: זה היה בדיון הקודם

אסף לוי:  גם לגבי הרפתות

אסף לוי:  רענן הוא זה שמתכלל את הנושא הזה והוא הציג את זה בדיון הקודם

אסף לוי:  הוא אמר שהמשרד מקדם מעל 400 מיגוניות ועוד לפי תעדוף כאשר התעדוף הוא מגורי עובדים זרים, אחר כך ענפי החי ואחר כך בתי אריזה

אסף לוי:  זה בעבודה

מטי צרפתי הרכבי: שאלה נוספת

מטי צרפתי הרכבי:  בזמן השבר בכלכלה והמצוקה של חלק מהאזרחים, ראינו שהחלב בשקיות שהוא המוצר הכי זול צומצם בהיקפו

מטי צרפתי הרכבי:  בטרה אמרו לנו שהפסיקו לייצר את החלב בשקיות

דוד ביטן: נכון

דוד ביטן:  נדמה לי שיחידים שמייצרים עכשיו אלה רק תנובה

מטי צרפתי הרכבי: על זה באמת כל הכבוד לתנובה שלא רק שהיא מייצרת רק חלב אלא גם חלב בשקיות

מטי צרפתי הרכבי:  אולי גם כאן המדינה צריכה להיכנס, אם היא רוצה שיהיה חלב יותר זול מהחלב המפוקח הזול בקרטון

מטי צרפתי הרכבי:  כאן זה המקום להגיד כל הכבוד לתנובה

דוד ביטן: מי שבעיקר שותה את החלב זה בשקיות, אלה החרדים

דוד ביטן:  הייתם צריכים לעשות כסף ייחודי שנותן מענק להחלפת המכונות

דוד ביטן:  בסוף הם יפסיקו לייצר

דוד ביטן:  טרה הפסיקה

מטי צרפתי הרכבי: הם לא חייבים לייצר

דוד ביטן: תנובה צריכה לקבל מענק מיותר למכונות האלה

מטי צרפתי הרכבי: העובדה שתנובה בוחרת לייצר רק חלב ניגר וגם שקיות, אומר משהו על החשיבות הלאומית במשק החלב

דוד ביטן: אם הם צריכים להחליף את המכונות, לא שווה להם

דוד ביטן:       שלחו אותך במיוחד לבוא בגלל האוצר?     

אוהד טל: לא

אוהד טל:  אני שלחתי את עצמי

דוד ביטן: לא מאמין לך

דוד ביטן:  קיבלת טלפון

אוהד טל: לא

אוהד טל:  ממי אתה חושב שקיבלתי טלפון?     

דוד ביטן: תגיד לשר האוצר שיכתוב מכתב לתנובה

דוד ביטן:  באמת, אני לא צוחק

אוהד טל: תדבר איתו אתה

קריאה: חבר הכנסת טל, כמייצג של הציונות הדתית - וכמעט כל היישובים של הציונות הדתית מייצרים חלב - הדברים שלך הם בלתי אפשריים

קריאה:  הם בלתי אפשריים כולל סעד ועלומים בימים אלה

אוהד טל: בסדר גמור

אוהד טל:  אנחנו יכולים לדבר על זה אחר כך

אוהד טל:  שנית, אני רוצה פתרון אמיתי ארוך טווח לבעיה שהיא בעיה גדולה

קריאה: אתה שומע שאין בעיה ואתה יודע שאין בעיה

אוהד טל: לא, אני לא יודע שאין בעיה

ענת גרוס שון: הפתרון הוא לעשות בדיוק מה שעושים באירופה

ענת גרוס שון:  כל העולם מתוכנן

ענת גרוס שון:  זה שאתה אומר שזה לא, זה לא כך

אוהד טל: לא, זה לא נכון

אסף לוי: כל העולם מתוכנן

אסף לוי:  השאלה מי מתכנן

ענת גרוס שון: כל העולם מתוכנן, רק השאלה מי מתכנן

קריאה: תקשיב מה אנחנו אומרים

אוהד טל: תקרא מה אמר מבקר המדינה ולא אני

אוהד טל:  תקרא את דוח מבקר המדינה

איציק שניידר: זה עוד נייר שקיבלת מקהלת?     

אוהד טל: לקרוא עברית אתה יודע?     

דוד ביטן: מבקר המדינה, כל מה שהוא אומר, זה נכון? לא כל מה שהוא אומר זה נכון

אוהד טל: אני מבין שרוצים להגן על קרטל, אני מבין שאתם רוצים לספר סיפורים, בסדר

איציק שניידר: ראינו שהכביסה הזאת פשטה את הרגל

איציק שניידר:  ראינו עכשיו במלחמה

אוהד טל: היא לא פשטה את הרגל

דוד ביטן: אחרי שסיימנו את הוויכוח בתוך הציונות הדתית, אני יכול לסיים את הישיבה?      

אוהד טל: הכול בסדר

אוהד טל:  אנחנו לא נבהלים מוויכוחים

ניצן אבירן: אני מהקיבוץ הדתי, מנהל אגף כלכלה

ניצן אבירן:  כל יישובי הקיבוץ הדתי, כולל בעוטף עזה, מייצרים חלב

ניצן אבירן:  במיוחד בימים האלה להגיד את הדברים, כאשר הנתונים - - -     

דוד ביטן: הוא התכוון לא במלחמה

דוד ביטן:  אני חייב להגן עליו

דוד ביטן:  הוא התכוון במדיניות הכללית

דוד ביטן:  בימי מלחמה, אין לו טענה

ניצן אבירן: אדוני היושב ראש, אנחנו טוענים שאנחנו נמצאים במלחמה כבר 75 שנים

ניצן אבירן:  ביטחון המזון והיכולת שלנו לייצר לא רק חלב אלא גם מה שנאמר כאן בישיבה הקודמת, הוא לא התחיל רק ב-7 באוקטובר אלא הוא התחיל הרבה קודם

ניצן אבירן:  אנחנו מצפים מהבית הזה ומהשולחן הזה לשמר את הדברים האלה, במיוחד כשאנחנו רואים מה קורה בימים אלה

ניצן אבירן:  החלב הוא מרכיב אחד בתוך הסיפור הזה, מרכיב מאוד משמעותי

ניצן אבירן:  אפשר לחדש גידול אחרי שנה וגם אחרי מלחמה

ניצן אבירן:  רפתות לא יהיו

דוד ביטן: אני יודע שזאת המדיניות של שר האוצר באופן כללי לגבי המועצות ולאו דווקא לגבי החלב

דוד ביטן:  אוהד אמר שמה שקשור למלחמה, הוא לא בכלל לא מתווכח במיוחד שאין מחסור על המדפים

דוד ביטן:  זה לא קשור לוויכוח האידיאולוגי אותו תעשו אחר כך

דוד ביטן:      תודה רבה

דוד ביטן:  הישיבה נסתיימה